ຄະນະພັກອົງການຫ້ອງວ່າ ການກະຊວງປ້ອງກັນປະເທດ ໄດ້ດຳເນີນກອງປະຊຸມສະຫຼຸບ ແລະ ຍ້ອງຍໍການສ້າງກອງ ແຂງ-ໜ່ວຍພັກຮູ້ນຳພາຮອບ ດ້ານປະຈຳສົກ 2014-2015 ໃນວັນທີ 25 ມີນານີ້ ທີ່ສະໂມສອນ ຫ້ອງວ່າການກະຊວງປ້ອງກັນ ປະເທດໂດຍການເປັນປະທານ ຂອງສະຫາຍພົນຕີ ອ່ອນສີ ແສນ ສຸກ ຄະນະປະຈຳພັກກະຊວງ, ເລຂາຄະນະພັກ, ຫົວໜ້າຫ້ອງ ວ່າການກະຊວງປ້ອງກັນປະ ເທດ ເຊິ່ງມີຄະນະພັກ, ພະນັກ ງານສະມາຊິກຈາກບັນດາກົມ ນ້ອຍ, ຫ້ອງການ, ລັດວິສາຫະ ກິດ ແລະ ກອງຮາກຖານຂຶ້ນກັບ ເຂົ້າຮ່ວມ.
ໃນບົດສະຫຼຸບທີ່ພັນເອກ ສີສະຫວາດ ວັນເພັງ, ຄະນະພັກຫ້ອງວ່າການ, ຫົວໜ້າຫ້ອງການເມືອງຫ້ອງວ່າການກະຊວງປ້ອງກັນປະເທດ
ທີ່ສະເໜີຕໍ່ກອງປະຊຸມນັ້ນພໍສັງລວມໄດ້ວ່າ: ສົກປີຜ່ານມາ ຄະນະພັກອົງການ ຫ້ອງວ່າການກະຊວງປ້ອງກັນ ປະເທດໄດ້ພ້ອມກັນເສີມຂະ ຫຍາຍ ແລະ ຍົກສູງບົດບາດ ຄວາມຮັບຜິດຊອບການເມືອງ ຂອງຕົນຊີ້ນຳ-ນຳພາຂະບວນ ການສ້າງກອງແຂງ-ໜ່ວຍພັກ ຮູ້ນຳພາຮອບດ້ານໃຫ້ຟົດຟື້ນ ກວ້າງຂວາງ, ໂດຍຖືເອົາວຽກ ງານນີ້ເປັນເນື້ອໃນສຳຄັນຂອງ ການເຄື່ອນໄຫວວຽກງານພັກ- ວຽກງານການເມືອງ, ຕິດພັນກັບໜ້າການເມືອງຂອງແຕ່ລະ ຫົວໜ່ວຍການຈັດຕັ້ງ, ການສ້າງກອງ 3 ປອດ ແລະ ກອງວັດທະ ນະທຳ, ປະຕິບັດໄດ້ລະບອບຕິດ ຕາມ, ກວດກາຊຸກຍູ້ເປັນແຕ່ລະ ໄລຍະ, ເຮັດໃຫ້ຂະບວນການດັ່ງ ກ່າວໄດ້ເຄື່ອນໄຫວຖືກທິດມີປະ ສິດທິຜົນດີ, ມີຫຼາຍຫົວໜ່ວຍ ການຈັດຕັ້ງສ້າງໄດ້ປັດໄຈໃໝ່, ການກໍ່ສ້າງ ແລະ ຂະຫຍາຍພັກ ໄດ້ເພີ່ມຂຶ້ນດ້ານຈຳນວນ ແລະ ຄູ ນະພາບເຊິ່ງຜ່ານການກວດກາ ຕີລາຄາແບ່ງປະເພດຄູນະພາບ ຂອງການຈັດຕັ້ງຮາກຖານພັກ ໃນສົກປີຜ່ານມາ, ທົ່ວຫ້ອງວ່າ ການກະຊວງປ້ອງກັນປະເທດ ສາມາດຮັບຮອງເອົາໄດ້ກອງແຂງ-ໜ່ວຍພັກຮູ້ນຳພາຮອບດ້ານຈຳນວນ 19 ກົມກອງ ໜ່ວຍພັກ-ກວມເອົາ 86,36% ແລະ ກອງແຂງ 2 ກົມກອງ (9%) ແລະ ບໍ່ໄດ້ຈັດປະເພດ 2 ຮາກຖານພັກຍ້ອນບົ່ງຕົວຈັດຕັ້ງ ຂຶ້ນໃໝ່, ໃນນີ້ໄດ້ຖືກຮັບຮອງ ຈາກຄະນະປະຈຳພັກກະຊວງ ປ້ອງກັນປະເທດເປັນກອງແຂງ ໜ່ວຍພັກຮູ້ນຳພາຮອບດ້ານ 8 ຄັ້ງຕໍ່ເນື່ອງມີ 2 ກົມກອງ ໜ່ວຍພັກ, 7 ຄັ້ງຕໍ່ເນື່ອງມີ 2 ກົມ ກອງໜ່ວຍພັກ, 6 ຄັ້ງຕໍ່ເນື່ອງມີ 2 ກົມກອງໜ່ວຍພັກ, 5 ຄັ້ງຕໍ່ ເນື່ອງມີ 1 ກົມກອງໜ່ວຍພັກ, 4 ຄັ້ງຕໍ່ເນື່ອງມີ 1 ກົມກອງ ໜ່ວຍພັກ, 3 ຄັ້ງຕໍ່ເນື່ອງມີ 7 ກົມກອງໜ່ວຍພັກ, 2 ຄັ້ງມີ 2 ກົມກອງໜ່ວຍພັກ ແລະ ຮັບຮອງ
ຄັ້ງທຳອິດມີ 3 ກົມກອງໜ່ວຍ ພັກ.
ໂອກາດດັ່ງກ່າວຍັງໄດ້ຮັບຟັງ ການປາຖະກະຖາກ່ຽວກັບມູນ ເຊື້ອຂອງພັກປະຊາຊົນປະຕິວັດ ລາວ, ເນື່ອງໃນໂອກາດວັນສ້າງ ຕັ້ງພັກຄົບຮອບ 61 ປີ ແລະ ຈັດຕັ້ງຍ້ອງຍໍແກ່ບັນດາກົມກອງ ໜ່ວຍພັກທີ່ໄດ້ຮັບການຢັ້ງ ຢືນ ເປັນກອງແຂງໜ່ວຍພັກຮູ້ນຳພາຮອບດ້ານຫຼາຍຄັ້ງຕໍ່ເນື່ອງ ອີກດ້ວຍ.